Sterfbedbelydenis: 'Ek erken Irak-oorlog was 'n groot fout' | Maroela Media
Senator John McCain, die Republikeinse Party in Amerika se presidentskandidaat in die 2008-verkiesing, veg tans 'n verbete stryd teen breinkanker. Sy kanse op oorlewing is baie skraal. McCain is een van die groot geeste van die Amerikaanse senaat en word veral onthou vir sy intervensionistiese benadering tot internasionale sake en sy onverskrokke steun aan, onder meer, die Amerikaanse oorloë in Afganistan en Irak.
Hoewel baie konserwatiewes in Amerika min waardering vir McCain se politieke pragmatisme en sy fel kritiek op president Donald Trump het, het byna alle Amerikaners groot respek en waardering vir McCain as die oorlogsheld.
McCain was tydens die Viëtnam-oorlog 'n Amerikaanse vegvlieënier. Tydens sy drie en twintigste bombardement van oorlogsteikens in Noord-Vietnam, is sy vliegtuig afgeskiet en hy swaar gewond. Hy is vir vyf jaar as krygsgevangene deur Noord-Viëtnam aangehou en ernstig gemartel voordat hy in 1973 vrygelaat is.
McCain se verhaal as gerespekteerde oorlogsheld en ervare politikus maak sy uitsprake in 'n nuwe outobiografie wat binnekort sal verskyn, soveel meer veelseggend. McCain skryf dat die Amerikaanse oorlog in Irak 'n groot fout was en dat hy self deel van die verantwoordelikheid vir die oorlog op hom sal neem.
Toe die Bush-administrasie in 2003 die Amerikaanse senaat om toestemming vir 'n oorlog in Irak genader het, was John McCain een van die grootste voorstanders van die oorlog. Teen 2005 toe twee derdes van Amerikaners teen die voortslepende oorlog in Irak gekant was, was McCain steeds uitgesproke ten gunste van die oorlog en het hy selfs voorgestel dat die aantal Amerikaanse soldate in Irak vermeerder moes word.
Vandag, op sy sterfbed, besef selfs John McCain dat die Irak-oorlog – wat 'n land op sy knieë gedwing het, tot die dood van honderde duisende mense aanleiding gegee het en die ruimte vir die opkoms van 'n terreurgroep soos die Islamitiese Staat geskep het – 'n fout was.
McCain se erkentenis moet verwelkom word. Die oorlog in Irak het nie net nadelige langtermyngevolge vir die land self ingehou nie, maar het magsverhoudinge in die Midde-Ooste lelik versteur.
Die belangrikste rede waarom John McCain se erkentenis verwelkom moet word, is die moontlikheid dat dit tot groter introspeksie onder Amerikaners oor hul rol in die res van die wêreld kan lei. Die Irak-oorlog is nie 'n uitsondering nie. Na die einde van die Tweede Wêreldoorlog het Amerika in talle rampspoedige oorloë betrokke geraak. Soos wat die oorlog in Irak 'n fout was, was die oorlog in Viëtnam ook 'n fout en kan baie twyfel bestaan oor of daar nie beter strategieë kon gewees het om die Koreaanse vraagstuk in die 1950's en talle Midde-Oosterse probleme soos in Afganistan en Libië op te los nie.
Die ironie is Donald Trump probeer die Reagan resep en hy word net gekritiseer daaroor, terwyl hy nie swakker vaar as Obama tov buitelandse beleid nie (dit is nie eintlik moontlik nie). Maar dit het hulle met Reagan ook gedoen.
'n Ou spreekwoord lui, wees versigtig waarvoor jy wens want dit word dalk waar. Waar Amerika na 9/11 vir amper al die regte redes in Iraq betrokke geraak het, het hul wense toe waar geword en is die gevolge vandag veel erger as wat die gevolge van hul oorspronklike motivering ooit was. Boonop het Amerikaanse inmenging in Sirië deur die Arabiese lente opstande destyds tot 'n rampspoedige burgeroorlog gelei. Die uiteinde daarvan is dat Iran nou 'n Sjiitiese sone van beheer het wat strek oor Iran, Irak, Sirië tot by Hezbollah in die Suid van Lebanon. Die resep vir verdere… Lees meer »
Ek kan niks goeds van/oor John McCain as politikus sê nie. Met sy houding teenoor Rusland het hy soos `n nuwe Joseph McCarthy gelyk en geklink. Soos Jaco, verwelkom ek sy erkentenis, en hoop ek dat die Amerikaners ook gaan kyk na Navo as `n invalsmag, wat nou selfs aansoeke vanuit Katar en Colombië kry.
As geskiedenisliefhebber, was die Amerikaanse leër se vernietiging van `n gedeelte van Nebukadnesar II se Hangende Tuine van Babilon tydens die Irak-oorlog ontstellend.
Casper, oor 9/11: van die 19 persone betrokke, was 15 Saoedi-Arabiërs. Irak het niks met 9/11 uit te waai gehad nie.
"Deur kragdadigheid, lande en leiers in die regte rigting te dwing"
Dis 'n gelaaide sin, want wie besluit watter rigting is reg? Almal glo hul eie rigting is reg, so wie is meer reg as 'n ander?
Ek voel dat die onafhanklike ontwikkeling van kultuur groepe reg is, maar volgens populêre mening glo die meeste mense dis verkeerd. Wie is dan die meeste reg? Die mening van die meerderheid?
Die meerderheid glo dat apartheid 'n misdaad teen die mensdom was met 300000 moorde in 44 jaar, maar die meer as 500000 mense wat vermoor is vanaf 1994 (28jaar) word nie so geklassifiseer nie.
Enige oorlog het net verloorders. Politci ( bo die reg verhewe)promifeer dit as deel van hul arrogansie. Sit godsdiens by en dit is n aardige resep en die skapies me-me saam.